Antenang Yagi-Uda

with 17 directors, and one reflector (made of four rods) shaped as a corner reflector]]
 television antenna from 1954, used for analog channels 2–4, 54–72&nbsp;MHz (U.S. channels). It has five elements: three directors (*to left*) one reflector (*to right*) and a driven element which is a folded dipole (*double rod*) to match the 300&nbsp;Ω twin lead feedline. The beam direction (direction of greatest sensitivity) is to the left.]]

Ang **Antenang Yagi-Uda**, o mas kilala simple bilang isang **Antenang Yagi**, ay isang antenang direksiyonal na gawa sa isang aktibong elemento (kadalasan ay *dipole* o *folded dipole*) at mga karagdagan na parasitikong elemento (kadalasan isang *reflector* at isa o mas marami pang *director*). Hango ang pangalan nito sa mga nakaimbento nito, dahil ang antenang Yagi-Uda ay naimbento noong 1926 ni Shintaro Uda ng Tohoku Imperial University sa tulong ni Hidetsugu Yagi. Pero mas pamilyar ang mga tao sa pangalan na "Yagi" at kadalasan hindi na isinasama ang pangalan ni Uda. Ang *reflector* ng antenang Yagi ay mas mahaba nang kaunti (kadalasan ay mas mahaba ng limang porsiyento) kaysa sa aktibong *dipole*, habang ang mga *director* ay mas maikli nang kaunti. Mas nakakakamit ang disenyong ito nang mas mataas na direktibidad kapag ikinumpara sa isang simpleng *dipole*.

Madalas na tinatawag na "antenang *beam*" ang mga antenang mataas ang direktibidad tulad ng Yagi-Uda, dahil sa mataas na *gain* (o gana) nito. Subalit nakakamit lamang ng Yagi-Uda ang mataas na *gain* sa masikip na *bandwidth*, kaya mas magagamit ito sa mga iba't ibang *bands* ng komunikasyon (katulad ng radyong *amateur*), pero hindi ito kasing-angkop ng mga tradisyonal na saklaw ng radyo at telebisyon. Kadalasan, ginagamit ito ng mga *ham operator* para sa komunikasyon sa HF, VHF at UHF na *frequency*, at kadalasan sila mismo ang gumagawa ng sarili nilang mga antena ("*homebrewing*"), na nagdulot sa paglaganap ng mga teknikal na papel at *program*. Ang mga antenang *Wideband* na ginagamit sa mga VHF/UHF na *broadcast* tulad ng antenang *log-periodic* ay kadalasang napaglilito sa antenang Yagi dahil sa kanilang pagkakahawig. Ang disenyong iyon, tulad ng mga ibang *phased array* ay gumagamit ng mga koneksiyon sa bawat elemento, habang ang antenang Yagi naman ay gumagana batay sa elektromagnetikong interaksiyon sa pagitan ng mga parasitikong elemento at aktibong elemento*.*

## Deskripsiyon
Direksiyonal ang mga antenang Yagi sa patayong *axis* mula sa *dipole* sa kapatagan ng mga elemento, mula sa replektor papunta sa aktibong elemento at sa direktor. Ang karaniwang awang sa pagitan ng mga elemento ay nagbabago mula sa 1/10 hanggang 1/4 ng isang *wavelength*, depende sa espisipikong disenyo. Mas maikli ang sukat ng mga direktor kaysa sa aktibong elemento, na mas maikli sa replektor, ayon sa masusing pagdidisenyo. Ang mga elementong ito ay kadalasang nakahanay sa isang patag na sinusuportahan ng isang mahabang rehas na tinatawag na *boom*.

Ang *bandwidth* ng isang antenang Yagi ay tumutukoy sa saklaw na mga *frequency* kung saan hindi nababago ang kanyang *gain*. Sa kanyang simpleng pagkakaayos, *narrowband* ang antenang Yagi at bumababa na agad ang kalidad ng pagtanggap at pagbato ng signal kapag lumayo ka sa *frequency* kung saan siya ay dinesenyo. Pwedeng pataas ang *bandwidth* ng antena sa paggamit ng mga mas malalaking konduktor o mga iba pang teknik.

Ang mga antenang Yagi-Uda na ginagamit sa radyong *amateur* ay kadalasang dinidisenyo para gumana sa mararaming *band*. Ang mga magarang disenyo na ito ay gumagawa ng mga elektrikong hati sa bawat elemento, kung saan ang naglalagay ng isang magkatapat na LC (induktor at kapasitor) na *circuit*. Ang tinatawag na *trap* na ito ay may epekto ng pagbawas ng elemento sa bandang mas mataas na *frequency*, at nagiging kalahating-*wavelength* ang haba nito. Sa mas mababang *frequency* naman, malapit sa *half-wave resonance* ang buong elemento (kasama ang natirang *inductance* dahil sa *trap*), at dahil dito gumagana siya bilang ibang klaseng antenang Yagi. Kapag gumami ka ng isa pang *trap* makakagawa ka ng isang antenang *triband* na kumakagat sa tatlong magkakaibang *band*. Praktikal na solusyon ang pagsasama-sama ng tatlong *band* sa isang antena sa harap ng mga iba't-ibang kailangang bayarin kapag magtatayo ka ng isang antenna. May mga kahinaan rin ang paggamit ng *trap*, dahil binababaan nito ang *bandwidth* ng atena sa mga indibidwal na *band* at binababaan nito ang husay ng atena.

## Mga sanggunian 
Kategorya:Radyo